УКАЗАНИЯ

ПО ПРИЛАГАНЕТО НА ЗАКОНА ЗА РЕГИСТРАЦИЯ И КОНТРОЛ НА ЗЕМЕДЕЛСКАТА И

ГОРСКАТА ТЕХНИКА

1. Първоначалната регистрация, промяната на регистрацията и отчисляването на земеделската, горската техника, включително на превозните средства и машините за земни работи, както и техническите прегледи, се извършват от Областните дирекции „Земеделие".
2. До влизането в сила на измененията в съответните подзаконови нормативни актове се приемат заявления по образците по Наредба № 7 от 2010 г. за условията и реда за регистрация на земеделска техника, горска техника и машини за земни работи (ДВ, бр. 27 от 2010 г.).
3. В тридневен срок, считано от 11 януари 2016 г., Контролно - техническата инспекция - в ликвидация, съответно регионалните й служби, предават с приемо - предавателен протокол софтуерния продукт „Програмата за регистрация на земеделската и горската техника" и компютърните конфигурации, на които е инсталиран този продукт, на Министерството на земеделието и храните и на Областните дирекции „Земеделие".
4. В 14-дневен срок, считано от 11 януари 2016 г. издадените в периода 4 януари 2016 г. - 8 януари 2016 г. свидетелства за регистрация, талони за технически преглед и табели с регистрационен номер се преиздават от Областните дирекции „Земеделие" в съответствие с чл. 11 от Закона за регистрация и контрол на земеделската и горската техника. Такса не се събира.
5. До влизането в сила на тарифата по чл. 17, ал. 1 от Закона за регистрация и контрол на земеделската и горската техника таксите за дейностите по закона се заплащат по банков път по сметка на Областна дирекция „Земеделие", съответно на Министерство на земеделието и храните.